CELEX: 62021TB0019
Language: el
Date: 2021-10-14 00:00:00
Title: Υπόθεση T-19/21: Διάταξη του Γενικού Δικαστηρίου της 14ης Οκτωβρίου 2021 — Amazon.com κ.λπ. κατά Επιτροπής (Προσφυγή ακυρώσεως – Ανταγωνισμός – Κατάχρηση δεσπόζουσας θέσεως – Διαδικτυακή πώληση – Απόφαση για την κίνηση διαδικασίας έρευνας – Εδαφικό πεδίο εφαρμογής της έρευνας – Αποκλεισμός της Ιταλίας – Πράξη μη δεκτική προσφυγής – Προπαρασκευαστική πράξη – Απαράδεκτο)

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/30
            
         
      Διάταξη του Γενικού Δικαστηρίου της 14ης Οκτωβρίου 2021 — Amazon.com κ.λπ. κατά Επιτροπής
      (Υπόθεση T-19/21) (1)
      
      (Προσφυγή ακυρώσεως - Ανταγωνισμός - Κατάχρηση δεσπόζουσας θέσεως - Διαδικτυακή πώληση - Απόφαση για την κίνηση διαδικασίας έρευνας - Εδαφικό πεδίο εφαρμογής της έρευνας - Αποκλεισμός της Ιταλίας - Πράξη μη δεκτική προσφυγής - Προπαρασκευαστική πράξη - Απαράδεκτο)
      (2021/C 502/46)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Amazon.com, Inc. (Wilmington, Delaware, Ηνωμένες Πολιτείες), Amazon Services Europe Sàrl (Λουξεμβούργο, Λουξεμβούργο), Amazon EU Sàrl (Λουξεμβούργο), Amazon Europe Core Sàrl (Λουξεμβούργο) (εκπρόσωποι: Α. Κομνηνός και G. Tantulli, δικηγόροι)
      
         Καθής: Ευρωπαϊκή Επιτροπή (εκπρόσωποι: B. Ernst, T. Franchoo, G. Meessen και C. Sjödin)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2020) 7692 τελικό της Επιτροπής, της 10ης Νοεμβρίου 2020, σχετικά με την κίνηση διαδικασίας εφαρμογής του άρθρου 102 ΣΛΕΕ στην υπόθεση AT.40703 Amazon — Buy Box.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Παρέλκει η έκδοση αποφάσεως επί των αιτήσεων παρεμβάσεως της Ιταλικής Δημοκρατίας, της Autorità Garante della Concorrenza e del Mercato (Αρχής προστασίας του ανταγωνισμού και της αγοράς, Ιταλία), του Chamber of Commerce of the United States of America (Εμπορικού και Βιομηχανικού Επιμελητηρίου των Ηνωμένων Πολιτειών της Αμερικής) και της Computer & Communications Industry Association.
               
            
                  3)
               
               
                  Οι Amazon.com, Inc., Amazon Services Europe Sàrl, Amazon EU Sàrl και Amazon Europe Core Sàrl φέρουν, πέραν των δικαστικών εξόδων τους, τα έξοδα στα οποία υποβλήθηκε η Ευρωπαϊκή Επιτροπή.
               
            
                  4)
               
               
                  Η Ιταλική Δημοκρατία, η Αρχή προστασίας του ανταγωνισμού και της αγοράς, το Εμπορικό και Βιομηχανικό Επιμελητήριο των Ηνωμένων Πολιτειών της Αμερικής και η Computer & Communications Industry Association φέρουν τα σχετικά με τις αιτήσεις παρεμβάσεως έξοδά τους.
               
            
         (1)  EE C 72 της 1.3.2021.